Hoppekreps

Calanoida
 Cyclopoida
 Gelyelloida
 Harpacticoida
 Misophrioida
 Monstrilloida
 Mormonilloida
 Platycopioida
 Poecilostomatoida
 Siphonostomatoida 

Hoppekreps eller copepoder (Copepoda) er en klasse av små krepsdyr som lever i havet og i ferskvann. Hoppekrepsene danner en tallrik klasse av krepsdyr, med ca.  arter i ti ordener. En stor andel av dyreplanktonet i norske hav og andre havområder er hoppekreps; de er viktige beitedyr for fisk, hval og andre krepsdyr som krill. Ved siden av krill er hoppekrepsene den dyregruppa som har den største samla biomassen på jorda. Noen arter er parasitter, og fester seg til fisk, muslinger planter eller koraller. 
I nordlige farvann er artene av Calanus, spesielt raudåte, ishavsåte og feitåte, svært viktige for økosystemet i havet.Jacob Karstensen, et al, «Effects of environmental conditions on the biomass of Calanus spp. in the Nordic Seas», Journal of Plankton Research, Volum 34, nr 11, 2012, side 951-966. Disse kan bli inntil 10 mm lange, mens andre arter som regel bare er noen få millimeter store, som den 1 mm lange Tisbe furcata.Aase Kristiansen og Marianne Køie, Havets dyr og planter, Cappelen Damm Faktum, 2000, 2. utgave 2012, side 146. Hoppekrepsene er kjøttetere eller altetere som kan beite på planteplankton, mindre dyreplankton eller dødt organisk materiale alt etter mattilgangen.

Hoppekrepser oppstod i havet, men har kolonisert ferskvann ved minst 22 ulike tilfeller. De finnes i alle ferskvannshabitater fra store, gamle innsjøer til underjordiske vannstrømmer, fra dammer av smeltevann til varme kilder, og fra saltsjøer til fytotelma. Noen arter lever på land i myrer og sumper eller i strølaget i fuktige skoger. 
I ferskvann finnes det over  arter, og artsrikdommen er størst i den palearktiske sone, som har mer enn  arter. Likevel er utbredelsen i saltvann langt større, med minst  arter.

Marinbiologer ved Gøteborgs Universitet talte i 1990-årene totalt 1817 arter av hoppekreps i nordlige atlantiske farvann, det vil si på europeisk side av Atlanterhavet inkludert Middelhavet, Østersjøen og Barentshavet.Hans G Hansson, NEAT  - Krepsdyrarter i Atlanterhavet og Skandinavia, South Scandinavian Marine Crustacea check-list, Tjärnö marinbiologiske laboratorium, Gøteborgs universitet, Sverige 1990, revidert 1996, utgave 1998. Opptelling i kilden 29. oktober 2017, fratrukket artene som kun var beskrevet observert ved Kapp Verde og Kanariøyene. I Bajkalsjøen lever det over 120 arter, og Tanganyikasjøen har 69 arter.

Fiskelus (Caligus curtus), skottelus (Caligus elongatus), lakselus (Lepeophtheirus salmonis) og skrubbelus (Lepeophtheirus perctralis) er eksempler på fiskeparasitter i nordlige farvann. Av andre arter i Norden kan nevnes brislinglus (Lernaeeniscus aprattae), skrubbe-knutecopepode (Acanthocondria cornuta), torske-gjelleorm (Lernaeocera branchialis), og torske-køllecopepode (Clavella adunca).Aase Kristiansen og Marianne Køie, Havets dyr og planter, Cappelen Damm Faktum, 2000, 2. utgave 2012, side 234-236.

 Utvikling 
Hoppekreps er særkjønna. Eggene bæres enten i en eller to eggposer under magen på hunnen, eller de gytes direkte i vannet. Eggene klekkes til naupliuslarver. Som andre krepsdyr vokser hoppekrepsene ved å skifte skall. Larvene utvikler seg gjennom seks stadier, nauplius I-VI. Etter naupliusstadium VI utvikler de seg videre til full voksen størrelse gjennom fem nye stadier. Voksen størrelse for de ulike artene ligger mellom 0,5 og 10 mm.

Lengden på utviklingsstadiene og generasjonslengden er ulik for ulike slekter og arter. For samme art kan generasjonslengden variere med vanntemperaturen; varmere vann gir raskere utvikling og kortere livslengde. Små former kan ha flere generasjoner i løpet av året, mens den vanligste arten i norske farvann, raudåte (Calanus finmarchicus), har én generasjon pr. år. Dens større slektning, Calanus hyperboreus, har en generasjonslengde på to-tre år i arktiske farvann.

 Taksonomisk systematikk 
Hoppekreps deles i ti ordener (se taksoboks). Av disse er calanoider, cyclopoider og harpacticoider de viktigste i norsk marin fauna. Taksonomien til Maximillopoda er komplisert og under har vært revisjon ettersom ny innsikt vinnes. Det er generelt omstridt å fin-inndele organismer taksonomisk. En vanlig oppdeling anerkjenner Maxllopoda som en av seks ulike klasser av krepsdyr, der forøvrig storkrepser (Malacostraca) er den mest artsrike gruppen - etterfulgt av Maxillopoda. En moderne oppdatering av systematikken gis av Martin og DavisDais, George E., Martin, Joel W.: An Updated Classification of the Recent Crustacea , Natural History Museum of Los Angeles County 2001, side 1-132, som følgende oversikt følger ned til nivået orden, mens lavere nivåer i enkelte tilfeller følger Catalogue of Life: Bisby F.A., Roskov Y.R., Orrell T.M., Nicolson D., Paglinawan L.E., Bailly N., Kirk P.M., Bourgoin T., Baillargeon G., Ouvrard D. (red.): «Species 2000 & ITIS Catalogue of Life: 2011 Annual Checklist» - Species 2000. Reading, Storbritannia.

 Rekke: krepsdyr (Crustacea) -  arter Brünnich, 1772
 Klasse: Maxillopoda - mulig parafyletisk, + arter Dahl, 1956
 Underklasse hoppekreps (Copepoda) -  arter,  i ferskvann
 Orden Calanoida - 40 familier,  arter Sars, 1903
 Familie Calanidae
 Slekt «åte» Calanus
 Arter inkl raudåte, ishavsåte, feitåte
 Orden Cyclopoida - 30 familier, +327 arter Burmeister, 1834
 Orden Gelyelloida - 1 familie, 2 arter Huys, 1988
 Orden Harpacticoida - 67 familier, 463 slekter,  arter
 Familie Canthocamptidae Sars, 1906
 Familie Darcythompsoniidae Lang, 1936
 Familie Ectinosomatidae G. O. Sars, 1903
 Familie Harpacticidae Dana, 1846
 Orden Misophrioida - 3 familier Gurney, 1927
 Familie Misophriidae Boxshall & Jaume, 2000
 Familie Palpophriidae Boxshall & Jaume, 2000
 Familie Speleophriidae Boxshall & Jaume, 2000
 Orden Monstrilloida - 1 familie, 3 slekter Sars, 1901
 Familie Monstrillidae Dana, 1849
 Slekt Monstrilla Dana, 1849
 Slekt Monstrillopsis Sars, 1921
 Slekt Thaumalea Krøyer, 1849
 Orden Mormonilloida - 1 familie, 2 slekter, 5 arter 
 Familie Mormonillidae Giesbrecht, 1893
 Slekt Mormonilla Giesbrecht, 1891
 Slekt Neomormonilla Ivanenko & Defaye, 2006
 Orden Platycopioida - 1 familie, 4 slekter
 Familie Platycopiidae Sars, 1911
 Slekt Antrisocopia Fosshagen, 1985
 Slekt Nanocopia Fosshagen, 1988
 Slekt Platycopia Sars, 1911
 Slekt Sarsicopia Martínez Arbizu, 1997
 Orden Poecilostomatoida - +60 familier, +452 arter Thorell, 1859
 Orden Siphonostomatoida - parasitter, 39 familier Thorell, 1859

 Referanser 

 Eksterne lenker 

 Copepod World
 ITIS Taxonomy


Kategori:Dyr formelt beskrevet av Henri Milne-Edwards
Kategori:Krepsdyr formelt beskrevet i 1840